《赋雪 其一》
宋代·李正民

六花撩乱似飞蓬，落处宁分室与宫。墨突不黔非减爨，秦乌变白罢盘风。

华颠欺我三千丈，劲气输他十八公。待得烛龙衔耀至，冰消云卷静归空。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。